קוסמס מפראג

קוסמס מפראג (בלטינית:Cosmas Decanus, בצ'כית:Kosmas Pražský,  1045 - 21 באוקטובר 1125) היה כומר , סופר וכרוניקן והיסטוריון צ'כי

קורות חייו
קוסמס נולד במשפחת אצילים בבוהמיה בימי האימפריה הרומית הקדושה., שממנה קמו כמרים רבים. שנת לידתו המדוייקת אינה ידועה. החל מ-1075 הוא למד דקדוק ודיאלקטיקה אצל מורה בשם פרנק מקלן (1080-1058) , יתכן ליד קתדרלת למברט הקדוש בליאז' בארצות השפלה, בשטח בלגיה של היום, שהשתייכה לאימפריה הרומית הקדושה.
בשובו לבוהמיה, הוא התחתן עם בוז'טייכה, ויתכן שלזוג נולד ילד בשם היינריך. ישנן השערות לפיהן אותו ילד הוא זהה להיינריך זְדיק, שהיה לימים בישוף אולומואוץ.
מכיוון שחי בנפרד מאשתו, יכול היה לבחור בקריירה כנסייתית והארכיבישוף מאסטרגום, סרפין, הסמיך אותו ככומר. ב-1086 התמנה קוסמס בתפקיד היוקרתי של קאנון או פרבנדאר בקפיטל של קתדרלת פראג. מתוקף תפקידו הוא ערך מסעות ברחבי אירופה עם שליחויות רשמיות.
ספרו הכתוב בלטינית Chronica Boëmorum - "כרוניקת הצ'כים" הפך לספר מופת.

בסוף שנת 1091, הוא ליווה את הבישופים שנבחרו שזה עתה, קוסמס מפראג ואנדרה מאולומואוץ, על מנת לראות את הקיסר היינריך הרביעי במנטובה. הדמיון בין השמו לזה של הבישוף של פראג הוא מקרי; עם זאת, הוא הוביל לבלבול תכוף בין שניהם במקורות היסטוריים. בשנת 1094, קוסמאס ליווה את שני הבישופים הנ"ל גם לטקס הכתרתם האפיסקופלית במיינץ.

בשנת 1099, הוא נסע עם הבישוף הרמן מפראג להונגריה. שם הוא התקבל אצל הארכיבישוף סרפין מאסטרגום שהעניק להם הסמכה ב-11 באוקטובר 1099. הסמכה בשנת 1110, ניהל קוסמאס משא ומתן מטעם הקתדרלה של פראג עם אוטו השני "השחור" דוכס אולומואוץ, בנוגע לזכויות שיווק. החל משנת 1119 (אולי אף לפני כן) כיהן קוסמס כדקאן הקפיטלים של קתדרלת פראג.

 הכרוניקה
200px|ממוזער|שמאל|כרוניקת הצ'כים מאת קוסמס
קוסמס כתב את כרוניקת הצ'כים בשפה הלטינית בשנותיו האחרונות לחייו, יתכן החל מ-1119 ועד ליום מותו באוקטובר 1125. נראה כי סיים את שני הכרכים הראשונים עד 1122 ואחר כך עבד על הכרך השלישי. כרך זה היה צריך להסתיים עם מותו ולדיסלב הראשון (12 באפריל 1125) אולם קוסמס המשיך בכתיבת הכרוניקה והוסיף עוד 4 פרקים עד שהלך לעולמו.
היסטוריונים אחדים (כמו פלצל ודוברובסקי) סברו שקוסמס כתב כבר את הכרך הראשון לכרוניקה בסביבות שנת 1110 מכיוון שבאותה שנה הזכיר אירוע שהתרחש "בזמנים שלנו" (nostris temporibus).אולם התיארוך לפי המבוא
לכרוניקה נראה סביר יותר. הוא כתב בו שהכרוניקה נכתבה בימי האפיפיור קליקסטוס השני (שעלה על הכס הקדוש ב-1119) ובימי הבישוף הרמן (שמת ב-1122). מפתח דבר בהקדיש לקלמנו מבז'בנוב יוצא שאת הכרך השני הוא כתב באותה תקופה.

הכרוניקה מחולקת לשלושה ספרים:
הספר הראשון, שהושלם בשנת 1119, מתחיל בבריאת העולם ומסתיים בשנת 1038. הוא מתאר את המיתוסים על הקמת המדינה הבוהמית בסביבות שנת 600 (הדוכס בוהמוס הדוכס קרוק ושלוש בנותיו), מספר על הדוכסית ליבושה והקמת שושלת פשמישל על ידי נישואיה לפשמישל, על המלחמות העקובות מדם מאותה תקופה, הכנסת הנצרות לבוהמיה בתקופת שלטונו של הדוכס בורז'יבוי, וצלב הקדוש וסבתו לודמילה הקדושה, שלטון השלושת הדוכסים הקרויים בולסלב, חייו של הקדוש אדלברט והמלחמות העקובות מדם שלאחר שנת 1000.

הספר השני מתאר את תולדות בוהמיה מ-1038 עד 1092. הוא מתחיל במעשי הגבורה של הדוכס בז'טיסלב (הניצחון על פולין, למשל), המכונה "אכילס הבוהמי". הכרוניקה מתארת גם את שלטונו הארוך והמפואר של המלך וראטיסלב, שהיה שליט חזק, אך גם אדם אמיץ ונדיב. המחבר מתעכב גם על מלחמות וראטיסלב באיטליה ומסיים את הספר במותו של וראטיסלב.

הספר השלישי מכסה את התקופה בין השנים 1125-1092. הוא מתחיל בתיאור תקופת חוסר היציבות ומלחמות אזרחים הקשות שלאחר מותו של וראטיסלב בין השנים 1092 ו-1109. הכרוניקה מסתיימת בשלטונו של ולדיסלב (1109-1125). בשנת 1125, נפטר קוסמס.

קישורים חיצוניים

Francis J. Schafer Cosmas of_Prague - in Herbermann, Charles (ed.). Catholic Encyclopedia New York: Robert Appleton Company 1913 ויקימקור
ביוגרפיה - בצ'כית
/http://www.bautz.de/bbkl/k/Kosmas_v_p.shtml הלקסיקון הביבילוגרפי -ביוגרפי הכנסייתי בגרמנית
אלכסנדר ליפובסקי - קוסמס מפארג באנציקלודפיית ברוקהאוס-אפרון ברוסית - 1895

קטגוריה:כרוניקנים
קטגוריה:מחברים כותבי לטינית
קטגוריה:בוהמיה: אישים
קטגוריה:כמרים צ'כים
קטגוריה:אנשי דת רומים-קתולים
קטגוריה:ילידי המאה ה-11
קטגוריה:נפטרים במאה ה-12